ദ്യോകോവിച് യു.എസ് ഓപണ് ഫൈനലില് ഒരുജയം അകലെ കലണ്ടര് സ്ലാം ന്യൂേയാര്ക്ക്: ലോക ഒന്നാം നമ്ബര് താരം നൊവാക് ദ്യോകോവിചും കലണ്ടര് സ്ലാമും തമ്മില് ഒരു വിജയത്തിന്റെ മാത്രം അകലം. റോഡ് ലാവറിന് 1969 ശേഷം പുരുഷ വിഭാഗം ടെന്നിസില് കലണ്ടര് സ്ലാം സ്വന്തമാക്കി ചരിത്രം രചിക്കാന് ദ്യോകോ ഡാനില് മെദ്വദേവിനെ നേരിടും. ടോക്യോ ഒളിമ്ബിക്സ് ചാമ്ബ്യന് അലക്സാണ്ടര് സ്വരേവിനെ അഞ്ച് സെറ്റ് നീണ്ടുനിന്ന പോരാട്ടത്തില് മറികടന്നാണ് ദ്യോകോവിച് യു.എസ് ഓപണ് ഫൈനലില് കടന്നത്. സ്കോര്: 46, 62, 64, 46, 62. 2019ലെ യു.എസ് ഓപണ് റണ്ണറപ്പായ മെദ്വദേവ് കാനഡയുടെ 12ാം സീഡ് താരം ഫെലിക്സ് ഓഗറിനെ 64, 75, 62ന് തോല്പിച്ചാണ് മൂന്നാം ഗ്രാന്ഡ്സ്ലാം ഫൈനല് പ്രവേശനം നേടിയത്. ഞായറാഴ്ച ആര്തര് ആഷെ സ്റ്റേഡിയത്തിലാണ് റഷ്യന് താരത്തിനെതിരെയുള്ള കലാശപ്പോരാട്ടം. ആസ്ട്രേലിയന് ഓപണ് ഫൈനലിന്റെ തനിയാവര്ത്തനത്തിനാണ് ആര്തര് ആഷെ സാക്ഷ്യം വഹിക്കാന് പോകുന്നത്. ഇതുവരെ മുഖാമുഖം കണ്ടുമുട്ടിയപ്പോള് 53ന് ദ്യോകോവിചിനാണ് മുന്തൂക്കം. ദ്യോകോയുടെ 31ാം ഗ്രാന്ഡ്സ്ലാം ഫൈനല് പ്രവേശനമാണിത്. 2021ല് 27 ഗ്രാന്ഡ്സ്ലാം മത്സരങ്ങളില് പരാജയമറിയാതെ കുതിക്കുകയാണ് താരം.52 വര്ഷങ്ങള്ക്ക് മുമ്ബ് റോഡ് ലാവറാണ് കലണ്ടര് വര്ഷത്തെ നാല് മേജര് കിരീടങ്ങളും അവസാനമായി സ്വന്തമാക്കിയത്. ഒളിമ്ബിക്സ് സെമിയില് തന്നെ തോല്പിച്ച സ്വരേവിനെ ദ്യോകോവിച് പകരം വീട്ടുേമ്ബാള് ആസ്ട്രേലിയക്കാരനായ ലാവര് കാണികളുടെ കൂട്ടത്തിലുണ്ടായിരുന്നു. കലണ്ടര് സ്ലാമിനൊപ്പം ഒളിമ്ബിക് സ്വര്ണമെഡല് കൂടി നേടി ഗോള്ഡന് സ്ലാം എന്ന അതുല്യ നേട്ടം തികക്കാനുള്ള അവസരം സെര്ബിയന് താരത്തിന് നഷ്ടമായിരുന്നു.നാലാം യു.എസ് ഓപണും 21ാം ഗ്രാന്ഡ്സ്ലാം കിരീടവുമാണ് ദ്യോകോവിച് ലക്ഷ്യമിടുന്നത്. ഇതിഹാസ താരങ്ങളായ റാഫേല് നദാലിനും റോജര് ഫെഡററിനും 20 ഗ്രാന്ഡ്സ്ലാം കിരീടങ്ങള് വീതമാണുള്ളത്.യു.എസിന്റെ ആന്ദ്രേ അഗാസിക്ക് 35 വയസ്സ്2005 ശേഷം യു.എസ് ഓപണ് ഫൈനലിലെത്തുന്ന ഏറ്റവും പ്രായം കൂടിയ താരമായി ദ്യോകോവിച്. കെന് റോസ്വെലിന് ശേഷം ജേതാവാകുന്ന 35 വയസ്സ്1970 പ്രായം കൂടിയ താരമാകാനുള്ള അവസരം കൂടിയാണ് കൈവന്നിരിക്കുന്നത്.